Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6872

b) Bármely további kísérlet a teljes hat felfrissítési időköz során egyetlen lekérdezésből áll. 3.1.3.8.4 Amikor érvényes adatbegyűjtési választ vesznek, a VS mezőt a válaszban megvizsgálják, hogy megállapítsák a cél függőleges állapotát. Ha egy céltárgyat a földön meghatároztak, függőleges állapotát periodikusan figyelik olyan gyakoriságú lekérdezésekkel, amely az idejében történő adatbegyűjtéshez szükséges, amikor az a levegőben van. Amikor érvényes adatbegyűjtési választ vesznek egy levegőben lévő céltól, egy vagy több lekérdezést kell továbbítani a célhoz két felderítési felfrissítési intervallumon belül, hogy megerősítést nyerjen a magassági adat és a magasság kvantálás bit. Ha két választ kaptak egy levegőben lévő céltól, melyiknek magassági értékei egymástól 150 m-en (500 láb) belülre esnek és 3050 m-en (10000 láb) belüli saját magassággal rendelkezik, és azonos kvantálási bit értékük van, periodikus felderítési lekérdezéseket (“követő” lekérdezésnek nevezik) kell indítani ennél a céltárgynál. 3.1.3.8.5 A cél távolságát a becsült távolság változási sebességével használják a potenciális veszélyeztető légijármű meghatározásához az ACAS-felé. Ha a cél nem egy azonnali veszélyeztető légijármű, akkor kisebb gyakorisággal kérdezhető le, mintha potenciális veszélyeztető légijármű lenne, amelynek részére igen nagy valószínűséggel tanácsadást adnának ki. Mindegyik 1-másodperces felderítés felfrissítési időtartományban a cél potenciális veszélyeztetési szintjét (TAU) a következőképpen számolják ki. TAU = -- (r – SMOD2/r)/ŕ ahol r a követett távolság, ŕ a becsült viszonylagos távolságváltozási sebesség és SMOD egy felderítés távolság modifikátor, amely 5,6 km-el (3 NM) egyezik meg. Ha a becsült távolsági sebesség vagy -6 csomónál kisebb negatív érték, vagy pozitív (vagy egy lassú összetartás, vagy a légijárművek egymástól széttartanak), a TAU számításához használt érték -6 csomó. Egy 5,6 km-es SMOD érték biztosítja, hogy az ACAS mindig a névleges 1-másodperces lekérdezési ciklust használja olyan szituációkban, ahol a TAU értéke gyorsan változhat úgy, mint párhuzamos megközelítésben. Egy 60 másodperces vagy ennél kisebb TAU értékkel rendelkező célt másodpercenként 1 névleges gyakorisággal kérdeznek le. Egy 60 másodperces TAU értékkel rendelkező célt 5 másodpercenként egyszeres gyakorisággal kérdeznek le, ha a cél és a saját légijármű magassága egyaránt kisebb, mint 5490 m (18000 láb), és legalább öt-másodpercenként egyszer, ha a cél vagy a saját légijármű magassága nagyobb, mint 5490 m (18000 láb). 3.1.3.9 S-MÓDÚ FELDERÍTÉS KITERJESZTÉSE 3.1.3.9.1 A berendezés csak akkor továbbít helyzet jelentéseket egy S-módú cél részére az összeütközés elkerülési algoritmusokhoz, ha a kezdeti távolságra vonatkozó adatbegyűjtés után a veszélyeztető légijármű értékelésére használt összes válasz egy, a megelőző válaszokból előrejelzett távolság és magasság középpontú távolság- és magasság-ablakon belül jelenik meg, a magasság kvantálási bit illeszkedik az előző értékhez, és a VS mező a rövid különleges ellenőrzési válaszban jelzi, hogy a cél az előző három felfrissítési ciklus során legalább egyszer a levegőben volt. A távolság- és magasság-ablak ugyanaz, mint a 3.1.2.9.2 és 3.1.2.9.3 pontban leírt, az A/C-módú követésre használt távolság-ablak. 3.1.3.9.2 Ha egy követési lekérdezés nem vált ki érvényes választ, további lekérdezéseket továbbítanak. Egyetlen célnak címzett követő lekérdezések teljes száma várhatóan nem haladja meg az ötöt egyetlen felderítési felfrissítési periódus során, vagy tizenhatot hat egymást követő felfrissítési periódus felett elosztva. Az első követő lekérdezést annak az antennának a felhasználásával továbbítják, amelyet ennek a célnak az utolsó sikeres lekérdezésénél használtak. Ha két egymás utáni követési lekérdezés nem vált ki egy céltól érvényes válaszokat, a következő két lekérdezést ehhez a célhoz a másik antenna felhasználásával kell továbbítani. 3.1.3.10 S-módú válaszok elmaradása. A berendezés folytatja az előrejelzett helyzet jelentések továbbítását az összeütközés elkerülési algoritmusokhoz az S-módú célok részére hat ellenőrzési felfrissítési időközön keresztül, amelyek egy követő lekérdezésre adott utolsó érvényes válasz vételét követik, ha a célt minden másodpercben egyszer kérdezik le, vagy tizenegy 1-másodperces felderítés felfrissítési időköz alatt, amelyek egy követő lekérdezésre adott utolsó érvényes válasz vételét követik, ha a célt minden öt másodpercben egyszer kérdezik le. A berendezés nem továbbít helyzet jelentést Smódú céloknál hatnál több felderítés felfrissítés időköz alatt, amelyek egy követő lekérdezésre adott utolsó választ követik, amely lekérdezés sebessége másodpercenként egy, vagy több mint tizenegy 1másodperces felderítés felfrissítési időköz alatt, amelyek egy követő lekérdezésre adott utolsó érvényes válasz vételét követik, amely lekérdezés sebessége minden öt másodpercben egy, hacsak a cél újra ki nem elégíti a 3.1.3.7 pont távolsági adatok beszerzési kritériumait. Egy elvetett nyomvonal S-módú címzését négy további másodpercig fenntartják az ismételt adatbegyűjtési folyamat lerövidítése érdekében, ha squitterek vétele történik. 3.1.3.11 S-mód túlterhelés. A berendezés pozíció jelentéseket továbbít az összes S-módú cél részére, tekintet nélkül a célok távolság szerinti eloszlására, feltéve, hogy a teljes csúcs célszám nem haladja meg a 30-at. 3.1.3.12 S-módú teljesítmény programozás. A célok részére közvetített S-módú követő lekérdezés sugárzási teljesítmény szintjét (kivéve a levegő-levegő koordinációs lekérdezéseket), automatikusan csökkenteni kell a 18,5 km-en (10 NM) belül lévő célok távolságának függvényében az alábbiak szerint. ahol PT a beállított teljesítmény szint, Pmax a névleges teljesítmény szint (tipikusan 250 W), amelyet 18,5 km (10 NM) vagy nagyobb távolságban lévő célok részére továbbítanak, és r a cél előrejelzett távolsága. A ténylegesen továbbított teljesítmény a PT és a 4. fejezet 4.3.2.2.2.2 alpont szerinti interferencia korlátozó egyenlőtlenségek által megszabott korlát közül a kisebbik. 3.1.3.13 S-módú nyomvonal kapacitás. Amikor a légijármű sűrűség névlegesen 0,087 S-módú légijármű per km2 (0,3 légijármű per NM2) az ACAS légijármű környezetében, akkor az ACAS légijárműtől 9,3 km (5 NM) távolságon belül körülbelül 24 légijármű, 56 km (30 NM) távolságon belül pedig körülbelül 142 légijármű van. Így az ACAS berendezésnek várhatóan legalább 150 Smódú címzés kapacitással kell rendelkeznie. 3.1.3.14 IRÁNYSZÖGBECSLÉSEK HASZNÁLATA S-MÓDÚ FELDERÍTÉSNÉL 3.1.3.14.1 Nagysűrűségű S-módú felderítésnél az irányszög becslés képességet nem követelik meg. Azonban ha irányszög becslések rendelkezésre állnak, látható, hogy irányításos S-módú leképezések használata jelentősen csökkenti a berendezés megkívánt teljesítményét. Az irányításos S-módú lekérdezések irányszög információk hiányában is használhatók, feltéve, hogy az interferencia limiteket nem lépik túl. 3.1.3.14.2 Irányszög becslések a saját sebesség ismeretével összekapcsolva ugyancsak használhatók az általános S-módú leképezési sebesség csökkentésekre. A következőkben az ilyen csökkentésnek egyik lehetséges módját írjuk le. 3.1.3.14.3 Az "idő-a-veszélyeztetésig" számítás helyett, amely azon a konzervatív feltételezésen alapul, hogy két légijármű frontális összeütközési nyomvonalon halad, az "idő-a-veszélyeztetésig" növelhető a veszélyeztető légijármű irányszöge és a saját légijármű korlátozott fordulási sebessége figyelembevételével, és annak az időnek a megengedésével, amely a saját légijárműnek a veszélyeztető légijármű irányába fordulásához szükséges. Egy ilyen számításnál továbbra is fel kell tenni, hogy a cél légijármű a jelentett maximális képességének megfelelő sebességgel repül közvetlenül az összeütközési pont felé. 3.2 Adóállomás 3.2.1 TELJESÍTMÉNY SZINTEK 3.2.1.1 Interferenciamentes esetben és amikor olyan antennát használnak, amelynek diagramja azonos a negyedhullámú aszimmetrikus dipóluséval a föld síkja felett, akkor 54 dBm (250 W) névleges effektív sugárzási teljesítmény használatával a válaszjeladók megbízható levegő-levegő felderítését lehet biztosítani 26 km (14 NM) távolságoknál. 3.2.1.2 Az adóállomás kimenő teljesítményt gondosan korlátozni kell az adattovábbítások között, mivel bármilyen átvezetés komolyan befolyásolja az ACAS légijármű fedélzetén lévő S-módú válaszjeladó teljesítményét. Az átvezetési teljesítmény a válaszjeladóhoz 1030 mHz-nél általában -90 dBm szint alatt kell hogy maradjon. Ha a válaszjeladó antenna és az ACAS antenna közötti fizikai elválasztódás nem kevesebb, mint 50 cm, a két antenna közötti csatolási vesztesége meghaladja a 20 dB-t. Így ha az RF teljesítmény 1030 MHz-nél az ACAS antenna csatlakozó pontjánál nem haladja meg a -70 dBm-et az inaktív állapotban, és ha egy 50 cm-es minimális antenna távköz tartozik hozzá, az ACAS antennától származó válaszjeladó antenna zavarás nem haladja meg a -90 dBm-et. Ez a követelmény hivatott biztosítani, hogy – amikor nem továbbít lekérdezést – az ACAS nem sugároz RF energiát, amely az SSR válaszjeladót vagy más rádió berendezést zavarhatná, vagy érzékenységét csökkentené a légijármű vagy földi létesítmény közelében. 3.2.1.3 Intézkedéseket kell tenni annak biztosítására, hogy a közvetlen 1030 MHz-es átvezetés az ACAS borítástól a válaszjeladó borításhoz kisebb legyen, mint -110 dBm, amikor a két egység egymás mellé van szerelve egy légijárműre történő tipikus szerelésnél. 3.2.1.4 Várható, hogy az ACAS berendezés az ekvivalens osztályozású S-módú válaszjeladókkal egymás mellett kerül vizsgálatra annak biztosítására, hogy mindegyik egység kielégítse a saját érzékenységi követelményeit a másiktól jövő adattovábbítási átvezetés megléte esetén. 3.2.2 SZINKRON INTERFERENCIA SUTTOGÁS-KIABÁLÁS ÁLTALI SZABÁLYOZÁSA 3.2.2.1 Az A/C-módú szinkron interferencia szabályozása, és nagyobb forgalomsűrűségű légtérben történő ACAS üzemelés megkönnyítése érdekében egy lekérdezés sorozatot lehet különböző energiaszinteken továbbítani minden egyes felderítés felfrissítési periódus alatt. A sorozatban lévő minden egyes lekérdezést az egy, legkisebb teljesítményű kivételével, egy elnyomási impulzus előz meg (S1 -el jelölve) 2 mikromásodperccel megelőzve a P1 impulzust. Az S1 és P1 kombinációja elnyomás átvitelként szolgál. S1 -et a P1-énél alacsonyabb teljesítményszinten viszik át. Az egymás utáni lekérdezések közötti minimális időnek 1 ezredmásodpercnek kell lenni. A sorozatban lévő összes lekérdezést egyetlen felderítés felfrissítési időtartamon belül kell továbbítani. 3.2.2.2 Mivel az elnyomási átvitel mindegyik lépésben mindig alacsonyabb teljesítményszinten van, mint a következő lekérdezés, ezt az eljárást suttogás-kiabálásnak nevezik. A szándékolt mechanizmus az, hogy az egyes légijárművek egy sorozatban csak egy vagy két lekérdezésre válaszolnak. Az A/Cmódú válaszjeladók bármely adott távolságon nagy effektív érzékenységi terjedelemmel rendelkezhetnek a vevők változása, a kábel-veszteségek és antenna árnyékolása miatt. Ideálisan minden egyes válaszjeladó a populációban két lekérdezésre válaszol a sorozatban és a sorozatban lévő magasabb teljesítményű lekérdezéseket kísérő nagyobb teljesítményű elnyomási átvitelek kikapcsolják ezeket. Egy adott szituációnál, amelyben több légijármű elég közel van egymáshoz, hogy válaszoljanak a szinkron zavarásra, nagyon valószínűtlen, hogy mindnyájan ugyanarra a lekérdezésre válaszoljanak és ennek eredményeként a szinkron zavarás erőssége csökken. A suttogás-kiabálás használata szintén csökkenti a leképezési kapcsolatban lévő többszörös út hatások erősségét. 3.2.2.3 Az A-2a ábra egy suttogás-kiabálás sorozatot határoz meg, amely illeszkedik a nagysűrűségű A/C-módú ellenőrzési követelményekhez, az A-2b ábra pedig olyan suttogás-kiabálás sorozatot jelöl, amely a kissűrűségű A/C-módú felderítési követelményekhez illeszkedik. Öt különböző sorozat lett meghatározva: a felsőszerelésű antenna négy sugarának mindegyikéhez egy, és egy az alsó szerelésű körsugárzó antennához. A lekérdezések bármilyen sorrendben továbbíthatók. Amikor az A-2a ábra nagysűrűségű sorozatát a zavarás lecsonkítása érdekében korlátozzák, a lépéseket a Zavarás korlátozás prioritás oszlopában bemutatott sorrendben ejtik el. Amikor az A-2b ábra kissűrűségű sorozatát teljesítményben csökkentik, a zavarás limitálása érdekében, mindegyik lekérdezés és a vonatkozó MTL értéke, ahogy az utolsó oszlopban látszik, 1 dB-el csökken abban a sorrendben, ahogyan a Zavarás korlátozás prioritás oszlopában fel van tüntetve. A legkisebb számozású lépéseket vetik el elsőként. Az Egyedi impulzusok vagy lépcsők időzítését a sorozatban az A-3 ábra mutatja, amely a legalsó három legkisebb teljesítmény lépcsőt illusztrálja a belső előre irányuló antenna sorozatban. A lekérdezés első impulzusa az elnyomás második impulzusaként szolgál. 3.2.2.4 Az A-2a és az A-2b ábrán tabellázott minimális beindítási szint (MTL) értékek azon a feltételezésen alapulnak, hogy az összes lekérdezésre adott választ körsugárzással veszik. Ha irányvevő antennát használnak, az MTL értékkel be kell állítani, hogy az antenna nyereséget figyelembe vegyék. Például egy hálózat antenna 3 dB-es nyereségéhez a táblázatban lévő összes MTL értéket 3 dB-el növelik, és a MTL az 1.sz. lépésnél inkább -71 dBm, mint -74 dBm. 3.2.2.5 A teljesítményt, effektív sugárzott teljesítményként határozzák meg a lekérdezéshez. Minden teljesítményszintnek a névleges ±2 dB-en belül kell lennie. A lépésnövekmény tűrésének ±1/2 dB-nek kell lennie, a növekményeknek monotonnak kell lenniük a sorozat teljes teljesítmény tartományában. 3.2.2.6 A legtöbb lekérdezést a felső antennától továbbítják, mivel ez kevésbé érzékeny a földről jövő többutas interferenciára. 3.2.2.7 A megfelelő suttogás-kiabálás sorozat kiválasztása egy adott antennasugárhoz mindegyik lekérdezés ciklusnál az ebben a sugárban jelenlévő A/C-módú szinkron csonkítás éppen aktuális vagy előrelátható szintjén alapul, ahogyan az ACAS felderítés meghatározza. A nagysűrűségű suttogáskiabálás sorozatot akkor választják ki egy antenna sugárhoz, amikor szinkron csonkítás van jelen ebben a sugárban, ahogyan ez evidens a legalább egy kis megbízhatóságú magasság kód bit létezéséből két egymás utáni S-módú válaszban. A 6-szintű suttogás-kiabálás sorozatot egy antennasugárhoz akkor választanak ki, ha vagy:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes